CELEX: 62009CN0240
Language: da
Date: 2009-07-03 00:00:00
Title: Sag C-240/09: Anmodning om præjudiciel afgørelse indgivet af Najvyšší súd Slovenskej republiky (Den Slovakiske Republik) den 3. juli 2009 — Lesoochranárske zoskupenie VLK mod Ministerstvo životného prostredia Slovenskej republiky

26.9.2009   
            
            
               DA
            
            
               Den Europæiske Unions Tidende
            
            
               C 233/3
            
         Anmodning om præjudiciel afgørelse indgivet af Najvyšší súd Slovenskej republiky (Den Slovakiske Republik) den 3. juli 2009 — Lesoochranárske zoskupenie VLK mod Ministerstvo životného prostredia Slovenskej republiky
   (Sag C-240/09)
   2009/C 233/05
   Processprog: slovakisk
   
      Den forelæggende ret
   
   Najvyšší súd Slovenskej republiky
   
      Parter i hovedsagen
   
   
      Sagsøger: Lesoochranárske zoskupenie VLK
   
      Sagsøgt: Ministerstvo životného prostredia Slovenskej republiky
   
      Præjudicielle spørgsmål
   
   
               1)
            
            
               Kan den umiddelbare anvendelighed (self executing effect), der gælder for internationale konventioner, tillægges artikel 9 i Århuskonventionen af 25. juni 1998, og navnlig bestemmelsens stk. 3, henset til hovedformålet med denne internationale konvention, der består i at fravige den klassiske opfattelse af begrebet søgsmålskompetence og udstrække partsbegrebet til også at omfatte offentligheden, eller den berørte offentlighed, selv om Den Europæiske Union til dato ikke har vedtaget foranstaltninger til konventionens gennemførelse, skønt Unionen tiltrådte konventionen den 17. februar 2005?
            
         
               2)
            
            
               Kan artikel 9 i Århuskonventionen af 25. juni 1998, og navnlig bestemmelsens stk. 3, der aktuelt er integreret i Fællesskabets retsorden, tillægges umiddelbar anvendelighed eller direkte virkning efter fællesskabsretten, således som dette begreb skal forstås efter Domstolens faste praksis?
            
         
               3)
            
            
               Såfremt spørgsmål 1 eller 2 besvares bekræftende, kan artikel 9, stk. 3, i Århuskonventionen — henset til det hovedformål, der forfølges med denne internationale konvention — da fortolkes således, at udtrykket »forvaltningsakter« ligeledes omfatter den akt, der består i at træffe en afgørelse med den virkning, at offentlighedens adgang til domstolsprøvelse ligeledes omfatter retten til at anfægte selve den afgørelse truffet af forvaltningsorganet, hvis ugyldighed kan have en indvirkning på miljøet?